text: FEVECTA - Programes en línia d'assessorament express i immersió digital de la Indústria per a empreses d'Economia Social
  Programes en línia d'assessorament express i immersió digital de la Indústria per a empreses d'Economia Social
  Aquesta oferta, fruit de la col·laboració entre CEPES i EOI, té àmbit estatal i no té cost per a les empreses
  Les empreses d'Economia Social de tot el país tindran accés a una sèrie de programes d'assessorament express i immersió digital, en modalitat online, fruit de la col·laboració entre la Confederació Empresarial Espanyola de l'Economia Social (CEPES) i l'Escola d'Organització Industrial (EOI). L'objectiu és impulsar i optimitzar la gestió financera i legal de les empreses i digitalitzar els seus models productius a través de tecnologies disruptives en la indústria.
  L'accés a aquests programes és totalment gratuït per a les empreses ja que està totalment cofinançat pel Fons Social Europeu i el Ministeri d'Indústria, Comerç i Turisme.
  El president de CEPES, Juan Antonio Pedreño, ha destacat que "aquest tipus d'iniciatives i programes contribuiran al fet que la sostenibilitat de les empreses d'Economia Social es reforce i es convertisquen en vectors de transformació industrial, innovació social i tecnològica al nou escenari post Covid-19".
  Aquesta iniciativa entre EOI i CEPES s'emmarca també en el compromís de treball i cooperació que recentment va acordar la ministra d'Indústria, Comerç i Turisme, Reyes Maroto, en la seua reunió amb la Junta Directiva de CEPES, en la qual es va acordar coordinar actuacions conjuntes i treballar alineats en els plans de reconstrucció industrial d'Espanya després de la crisi del Covid-19. L'objectiu d'aquest acord del Govern és que l'Economia Social estiga en el centre de la regeneració industrial, en tindre uns valors absolutament necessaris per a eixir d'aquesta crisi: ocupacions sostenibles, flexibles, estables, de qualitat, on prima la persona i es demostra que és possible conjuminar cohesió econòmica, social i territorial.
  Entre els programes oferits per EOI destaquen els següents:
  ASSESSORAMENT EXPRESS: Enfocat a ajudar en la presa de decisions vinculades a la gestió financera i legal del negoci, mitjançant formació i assessorament especialitzat, incloent els aspectes específics de la recent regulació relacionada amb el COVID-19. El programa s'ofereix en totes les Comunitats Autònomes i cada participant rebrà 10 hores de mentorització personalitzada mitjançant tutoria individualitzada adaptada a les necessitats de la seua empresa.
  IMMERSIÓ DIGITAL DE LA INDÚSTRIA 4.0: Destinat a persones amb responsabilitat en PIMES industrials, que tinguen entre les seues prioritats estratègiques la digitalització dels seus models productius, i en els quals se'ls ofereix una immersió en tecnologies disruptivas d'èxit en la indústria.
  Es dirigeixen principalment a responsables d'empreses capaces d'articular aquestes inversions, i inicialment s'han convocat de manera sectorial, començant per la Indústria d'Alimentació, del Tèxtil i de la Química. En els pròxims mesos s'oferiran per a la resta de sectors industrials.
  El programa té abast nacional i una durada de 7 setmanes (40 hores lectives) i 4 hores de tutoria individual per alumne.
  Pedreño "ha agraït a l'EOI i al Ministeri d'Indústria, Comerç i Turisme, la iniciativa traslladada a CEPES, als seus socis i a les empreses d'Economia Social vinculades a aquests, que segur contribuirà, una vegada més, a convertir a aquest model empresarial en una política palanca i un aliat imprescindible dels poders públics per a la recuperació econòmica de l'activitat industrial i de l'ocupació".